स्कन्दपुराणम्/खण्डः ६ (नागरखण्डः)/अध्यायः २७५
॥ सूत उवाच ॥ ॥ 
दुःशीलोऽपि च तत्कृत्वा गुरोर्नाम्ना शिवालयम् ॥ 
निम्बेश्वर इति ख्यातं दक्षिणां दिशमाश्रितम् ॥ १ ॥ 
चकार परया भक्त्या तत्पादाब्जमनुस्मरन् ॥ 
तथा तस्य तु भार्या या नाम्ना शाकंभरी स्मृता ॥ २ ॥ 
स्वनामांका तत्र दुर्गा तथा संस्थापिता तया ॥ 
ततस्तु तद्धनं ताभ्यां किचिच्छेषं व्यवस्थितम् ॥ ३ ॥ 
पूजार्थं देवताभ्यां च ब्राह्मणेभ्यः समर्पितम् ॥ 
भिक्षाभुजौ ततो जातौ दम्पती तौ ततः परम् ॥ ४ ॥ 
कस्यचित्त्वथ कालस्य दुःशीलो निधनं गतः ॥ ५ ॥ 
शाकंभर्यपि तत्कायं गृहीत्वा हव्यवाहनम् ॥ 
प्रविष्टा नृपशार्दूल निर्विकल्पेन चेतसा ॥ ६ ॥ 
ततो विमानमारुह्य वराप्सरःसुसेवितम् ॥ 
गतौ तौ द्वावपि स्वर्गं संप्रहृष्टतनूरुहौ ॥ ७ ॥ 
एतं दुःशीलजं यस्तु पठेदाख्यानमुत्तमम् ॥ 
स सर्वैर्मुच्यते पापैरज्ञानविहितैर्नृप ॥ ८ ॥ 
इति श्रीस्कान्दे महापुराण एकाशीतिसाहस्र्यां संहितायां षष्ठे नागरखण्डे हाटकेश्वरक्षेत्रमाहात्म्ये निम्बेश्वरशाकंभर्युत्पत्तिमाहात्म्यवर्णनं नाम पञ्चसप्तत्युत्तरद्विशततमोद्भयायः ॥ २७५ ॥